**Διαχείριση κρούσματος COVID-19**

**κατά τη διάρκεια της Εξεταστικής Περιόδου Σεπτεμβρίου 2023**

Μετά την από 14-3-2023 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού COVID-19, έχουν αρθεί οι περιορισμοί για το γενικό κοινό. Ειδικά μέτρα ισχύουν για δομές υγείας και κλειστές δομές κοινωνικής φροντίδας (ΚΥΑ Δ1α/ΓΠ.οικ. 17849/24-03-2023, ΦΕΚ Β’ 1954/26-03-2023).

Λαμβάνοντας υπόψη:

1. την πρόσφατη αυξητική τάση επιβεβαιωμένων κρουσμάτων COVID-19, και
2. τις ειδικές συνθήκες της εξεταστικής περιόδου Σεπτεμβρίου 2023,

Η Επιτροπή για τη Διαχείριση Κρούσματος COVID-19 Πανεπιστημίου Δυτικής Αττικής, εισηγείται:

**Α. Δυνατότητα εξέτασης σε δεύτερο χρόνο**

 Σε περίπτωση φοιτητή/τριας που αποτελεί επιβεβαιωμένο κρούσμα COVID-19, τα Τμήματα να παρέχουν τη δυνατότητα εξέτασης σε δεύτερο χρόνο, μετά από συνεννόηση του φοιτητή με τον υπεύθυνο καθηγητή, υπό τις προϋποθέσεις:

**Α.1** Να προσκομίζεται το αποτέλεσμα rapid test από φαρμακείο/διαγνωστικό κέντρο/Κέντρο Υγείας/Νοσοκομείο, ώστε να επιβεβαιώνεται η λοίμωξη.

**Α.2** Να προσκομίζεται βεβαίωση από τον θεράποντα ιατρό για το πόσες ημέρες ο/η ασθενής πρέπει να παραμείνει κλινήρης (κρίνοντας την βαρύτητα της νόσησης).

**Β. Δυνατότητα συμμετοχής στις εξετάσεις βάσει του Προγράμματος της Εξεταστικής**

Σύμφωνα με τις από 13-06-2023 «Οδηγίες για την πρόληψη της διασποράς λοιμώξεων του αναπνευστικού συστήματος συμπεριλαμβανομένης της νόσου COVID-19» του ΕΟΔΥ (<https://eody.gov.gr/wp-content/uploads/2023/06/Odigies_diaspora_anapneustikon.pdf>), *«η κατ΄οίκον απομόνωση συστήνεται μέχρι την υποχώρηση ή βελτίωση των συμπτωμάτων και την ολοκλήρωση τουλάχιστον 24 ωρών από την πλήρη υποχώρηση του πυρετού (χωρίς τη λήψη αντιπυρετικών σκευασμάτων)».*

Συνεπώς, φοιτητής/τρια που αποτελεί επιβεβαιωμένο κρούσμα κατά το ανωτέρω σημείο Α.1, μπορεί να προσέρχεται στις προγραμματισμένες εξετάσεις υπό την προϋπόθεση ότι:

**Β.1** δεν έχει πλέον συμπτώματα [καταρροή, πονοκέφαλο, κόπωση (ήπια ή σοβαρή), φτάρνισμα, πονόλαιμο] και είναι απύρετος/η για 24 ώρες χωρίς λήψη αντιπυρετικών, και

**Β.2** απαραιτήτως κάνει χρήση μάσκας υψηλής προστασίας σε όλους των χώρους του πανεπιστημίου, κλειστούς και ανοικτούς.